Anatolijs Šundels

Anatolijs Šundels (; dzimis  Mikolajivā) ir ukraiņu basketbolists, spēlē vieglā uzbrucēja pozīcijā, Ukrainas basketbola izlases dalībnieks. 2025. gadā spēlē Latvijas—Igaunijas Basketbola līgas un Latvijas Basketbola līgas (LBL) klubā BK Ogre. Iepriekš pārstāvējis Ukrainas, Čehijas un Igaunijas klubus.

A. Šundels ir dzimis un audzis Mikolajivā. Pieaugušo basketbolā debitēja jau 2010. gadā vietējā klubā MBC Mykolaiv. Spēlējis vairākos Ukrainas klubos, visilgāk — BK Dnipro. 2022. gada pavasarī, pēc Krievijas iebrukuma Ukrainā, sezonu pabeidza Čehijas klubā BK KVIS Pardubice.

Pēc tam divas sezonas aizvadījis Latvijas—Igaunijas Basketbola līgas klubos no Igaunijas Tallinas "Taltech" un Tartu Ülikool Maks & Moorits. 2024. gada rudenī A. Šundels pievienojās citam šīs līgas klubam BK Ogre no Latvijas.

Spēlējis Ukrainas U-18  un U-20 izlasē, bet kopš 2020. gada ir pieaugušo Ukrainas basketbola izlases dalībnieks, kuras sastāvā spēlējis vairāku starptautisko turnīru kvalifikācijas spēles, tomēr netika iekļauts izlasē startam 2022. gada Eiropas čempionātā.

 Atsauces 

 Ārējās saites 

Kategorija:1993. gadā dzimušie
Kategorija:Mikolajivā dzimušie
Kategorija:Ukrainas basketbolisti
Kategorija:Vieglie uzbrucēji